[{"text_idx": "#000000", "text": "'Hyder' y Gweinidog Addysg dros ailagor ysgolion"}, {"text_idx": "#000002", "text": "Bydd plant rhwng tair a saith oed yn dechrau dychwelyd i'r ysgolion ddydd Llun, ynghyd a\u0302 myfyrwyr rhai cyrsiau coleg."}, {"text_idx": "#000003", "text": "Ond rhybuddiodd Kirsty Williams bod parhau i osgoi cymdeithasu tu hwnt i ysgolion, yn cynnwys \"cysgu dros nos neu barti\u0308on pen-blwydd\" er mwyn helpu atal achosion coronafeirws."}, {"text_idx": "#000004", "text": "Dywedodd Ms Williams hefyd y gallai disgyblion uwchradd hefyd fod yn dychwelyd yn raddol maes o law."}, {"text_idx": "#000005", "text": "Yn y cyfamser, mae Plaid Cymru'n galw am flaenoriaethu rhoi brechiadau Covid i athrawon."}, {"text_idx": "#000008", "text": "Mae disgwyl penderfyniad ynghylch dychwelyd mwy o ddisgyblion cynradd a disgyblion hy\u0302n ar 15 Mawrth yn dilyn adolygiad nesaf Llywodraeth Cymru o'r cyfnod clo."}, {"text_idx": "#000009", "text": "Mae mwyafrif y disgyblion wedi bod yn cael gwersi ar-lein ers mis Rhagfyr."}, {"text_idx": "#000011", "text": "'Mae'r ysgolion dan reolaeth uchel'"}, {"text_idx": "#000012", "text": "Ar raglen Sunday Supplement, dywedodd Kirsty Williams: \"Os yw'r sefyllfa iechyd cyhoeddus yn parhau i ddatblygu fel y mae wedi gwneud ers y cyfnod clo yn Rhagfyr, yna rwyf mor hyderus ag y galla'i fod y byddwn ni'n gallu dychwelyd mwy o blant i addysg wyneb yn wyneb ar 15 Mawrth.\""}, {"text_idx": "#000013", "text": "Ychwanegodd: \"Os gwelwch yn dda, peidiwch a\u0302 chamddehongli hyn fel arwydd y gall pethau ddychwelyd i'r arferol."}, {"text_idx": "#000014", "text": "\"Mae'r ysgolion dan reolaeth uchel. Mae staff ysgol yn gweithio'n wirioneddol galed i'w gwneud mor ddiogel rhag Covid a\u0302 phosib."}, {"text_idx": "#000015", "text": "\"Ond yr ymddygiad o amgylch yr ysgol - ar y siwrne i'r ysgol, wrth fynedfa'r ysgol, ar eich ffordd gartre ac ar y penwythnos - dyna fydd yn ein help i gynnal gwelliant y sefyllfa iechyd cyhoeddus, fydd yn caniata\u0301u i fwy o blant ddychwelyd.\""}, {"text_idx": "#000016", "text": "Cafodd gwersi eu symud ar-lein i holl ddisgyblion a myfyrwyr Cymru cyn dechrau'r tymor mewn ymgais i fynd i'r afael a\u0302'r feirws."}, {"text_idx": "#000017", "text": "Mae ysgolion a cholegau wedi aros ar agor ar gyfer plant gweithwyr hanfodol, disgyblion bregus a phlant sydd angen sefyll arholiadau neu asesiadau hanfodol."}, {"text_idx": "#000018", "text": "O ran ailddechrau gwersi wyneb yn wyneb mewn ysgolion uwchradd, dywedodd Ms Williams bod y sefyllfa'n fwy \"cymhleth\" yn sgil y risg o drosglwyddo'r haint gan fod coronafeirws ymhlith disgyblion hy\u0302n \"yn ymddwyn yn debycach i'r ffordd i mae ymhlith oedolion\"."}, {"text_idx": "#000019", "text": "\"Ein blaenoriaeth fydd defnyddio pa bynnag gyfle sydd gyda ni i gael gymaint o ddysgu wyneb yn wyneb a\u0302 phosib i flynyddoedd 11 a 13, ac mae llawer o'r penaethiaid rydym yn ymgynghori a\u0302 nhw'n dymuno rhywfaint o hyblygrwydd i gael rhai myfyrwyr blynyddoedd 10 a 12 i mewn hefyd."}, {"text_idx": "#000020", "text": "\"Ond fe allwn ni orfod gwneud hynny yn rheolaidd, gan alluogi i ni leihau nifer y plant yn y dosbarth, a helpu cadw'r ysgolion hynny mor ddiogel rhag Covid a\u0302 phosib.\""}, {"text_idx": "#000021", "text": "Dywedodd Ms Williams hefyd bod rhai myfyrwyr prifysgol i fod i ddychwelyd i'r campws yr wythnos hon er mwyn \"gwneud asesiadau ymarferol ac elfennau ymarferol eu gwaith\"."}, {"text_idx": "#000022", "text": "Mae Llywodraeth Cymru'n gweithio gyda phrifysgolion, meddai, \"i ddychwelyd myfyrwyr pan mae'n ddiogel ac yn briodol i wneud hynny\"."}, {"text_idx": "#000024", "text": "Dywedodd wrth raglen Dewi Llwyd ar Fore Sul y dylid blaenoriaethu cynnig unrhyw frechlynnau \"dros ben\" i staff ysgolion."}, {"text_idx": "#000025", "text": "Ychwanegodd ei bod yn ffafrio cynllun gofalus Llywodraeth Cymru i agor ysgolion fesul dipyn, wrth i adroddiadau awgrymu y bydd Boris Johnson yn cyhoeddi yfory, y bydd ysgolion yn Lloegr yn agor yn llwyr ar 8 Mawrth."}, {"text_idx": "#000026", "text": "Mae arweinydd y Ceidwadwyr yn y Senedd, Andrew RT Davies hefyd wedi croesawu'r camau i ailagor ysgolion ond mae'n poeni bod dim digon yn cael ei wneud ar gyfer busnesau."}, {"text_idx": "#000027", "text": "Gobeithio llacio'r rheol 'aros adref' fis nesaf19 Chwefror 2021Ysgolion i aros ar gau os nad ydy achosion yn gostwng8 Ionawr 2021"}, {"text_idx": "#000028", "text": "Gobeithio llacio'r rheol 'aros adref' fis nesaf"}, {"text_idx": "#000029", "text": "Ysgolion i aros ar gau os nad ydy achosion yn gostwng"}, {"text_idx": "#000030", "text": "Prif StraeonDiwedd y daith i deulu 2 Sisters wrth i'r ffatri gauPublished21 munud yn o\u0302lCynlluniau am dreth twristiaeth i Gymru gam yn nesPublished15 awr yn o\u0302lCyfarfod cyhoeddus ar ddyfodol meddygfa PorthmadogPublished45 munud yn o\u0302l"}, {"text_idx": "#000031", "text": "Diwedd y daith i deulu 2 Sisters wrth i'r ffatri gau"}, {"text_idx": "#000043", "text": "Cysylltwch a\u0302 niTabledi a ffonau symudolHefyd yn Gymraeg"}]